BARTÓK BÉLA LAKÁSFENNTARTÓ SZÖVETKEZET

9700 Szombathely, Szűrcsapó u. 26/F.

Tel/fax: 94/508-084, E-mail: bartok@bblsz.hu, honlap: www.bblsz.hu
H Á Z I R E N D

(az alapszabály VI. fejezetéhez)

A rendelkezés célja a tagok, nem tag tulajdonosok, egyéb használók nyugalmát és pihenését, valamint a lakóépületek rendeltetésszerű használatát, állagának védelmét és környezetének megóvását biztosítani. E célból házirendben írja elő a lakók, használók (továbbiakban: együttesen lakók) jogait és kötelességeit, a lakók egymás irányában tanúsítandó magatartását, azokat az alapvető szabályokat, amelyek a társas együttéléshez nélkülözhetetlenek.

1. §. A rendelkezés hatálya kiterjed a Bartók Béla Lakásfenntartó Szövetkezet (továbbiakban: kezelő) lakóépületeire.

2. §. E rendelkezés alkalmazása szempontjából a lakóépületek kezelője a szövetkezet, lakója a lakásban állandóan vagy ideiglenesen lakó személy, aki a lakást bármilyen jogcímen használja.

A lakóra vonatkozó szabályokat alkalmazni kell a lakóépületekben lévő nem lakás céljára szolgáló helyiségek bérlőire, egyéb jogcímen használóira is.

3. §. 1./ A lakók az elvárható együttélés követelményeinek megfelelő magatartást kötelesek tanúsítani.

A 2004. évi CXXXIX. Törvény értelmében

“(1) Aki

a./ verekszik, továbbá aki mást verekedésre felhív,

b./ rendzavarás  vagy  garázdaság  esetén   a  hatóság  vagy  az  eljáró   hivatalos   személy   

     intézkedésével szemben engedetlenséget tanúsít, elzárással vagy százötvenezer forintig        

     terjedő pénzbírsággal sújtható.”

“Garázdaság
142/A.§.(1) Aki olyan kihívóan közösségellenes magatartást tanúsít, amely alkalmas arra, hogy másokban megbotránkozást vagy riadalmat keltsen, elzárással vagy százötvenezer forintig terjedő pénzbírsággal sújtható.

(2) Az (1) bekezdésben meghatározott szabálysértés miatt az eljárás a bíróság hatáskörébe tartozik.”

a./ Az egymás nyugalmát zavaró tevékenység (kiabálás, nagy hangerővel történő rádiózás, televíziózás, gépjárművek túráztatása, vagy egyéb indokolatlan zajokozás) a nap minden szakaszában tilos. Nyugalmat zavaró hangerősségnek minősül a 40 decibelt meghaladó hangerő.

b./ A lakóépületben:

· zajt okozó háztartási és egyéb gépek használata,

· zajjal járó építési, szerelési munka végzése:

· munkanapokon

8,00 és 19,00 óra között,

· szombaton

8,00 és 14,00 óra között.
· zajt okozó és egyéb gépek használata vasárnap és ünnepnapokon nem engedélyezett.

E rendelkezés nem érinti az azonnali beavatkozást igénylő hibaelhárítási, vagy életveszély elhárítására irányuló munkavégzést.

Ipari gépeket üzemeltetni és egyéb jelentős zajjal járó tevékenységet végezni - napközben is csak a lépcsőházban lakók 2/3-ának előzetes írásbeli beleegyezésével lehet, de 18,00 és 06,00 óra között tilos.



Az ének és zene gyakorlása (oktatása):


munkanapokon:


8,00 és 19,00 óra között,


szombaton:


8,00 és 14,00 óra között,


vasárnap és ünnepnapokon:
9,00 és 12,00 óra között megengedett.

A tevékenységgel okozott zaj a 40 decibelt nem haladhatja meg.

c./ Minden villamosberendezést, készüléket úgy kell működtetni és karbantartani, hogy azok más villamoskészülék (világítás, televízió stb.) használatát ne zavarja.

2./ Az esetenkénti családi, házi rendezvények tartása nem esik korlátozás alá. A rendezvényekkel járó zaj azonban nem lehet olyan mérvű, hogy a lakók nyugalmát, pihenését jelentős mértékben zavarja. A rendezvények időpontját azonban előzetesen közölni kell a közvetlen szomszédokkal.

3./ Hivatásos zenészek, énekesek, zene- és énekoktatók, zene- és énektanulmányt folytatók gyakorlásukkal a ház lakóinak nyugalmát nem zavarhatják.

4./ Zaj- és hanghatások mértékének megállapításánál a 8/2002.(III.22.) KöM-EüM együttes rendelet előírásai az irányadók.

5./ A kedvtelésből tartott állatok tartásának szabályairól, a hatályos kormányrendelet alapján
A kedvtelésből tartott állatokat a szövetkezeti lakóépületek közös használatú helyiségeiben tartani és szabadon engedni tilos. Kedvtelésből tartott állat erkélyen és loggián nem tartható. 

A kedvtelésből tartott állatot úgy kell tartani, hogy az a környezet nyugalmát ne zavarja, anyagi kárt ne okozzon, testi épséget, egészséget ne veszélyeztessen, az állat által okozott esetleges piszkítást köteles az állat tartója haladéktalanul feltakarítani.

Az állat tulajdonosa köteles gondoskodni arról, hogy az állat tartása lehetővé tegye annak természetes viselkedését, a lakóépületek közös használatú helyiségeit, a lakóépület közvetlen környezetét ne szennyezze.

4. §. 1./ Szőnyeget, vagy egyéb textíliát porolni csak épületen kívül szabad.

2./ Lakás felújítása során keletkezett szemetet a lakó köteles összesöpörni és az általa igényelt szemétgyűjtőbe elhelyezni.

3./ A lakóépületből szemetet, tárgyakat kidobni, mindennemű folyadékot kiönteni tilos. Erkélyt, loggiát, függőfolyosót takarítani, virágot öntözni csak úgy szabad, hogy ne folyjon le a víz, és ne hulljon le a szemét.

4./ Amennyiben a lakás nyílászáróinak (ablakok, erkélyajtók) üvege kitörik, és az üvegtörmelék közterületre, járdára, úttestre, parkra) vagy közös használatú helyre szóródik, az üvegtörmeléket a lakás lakója köteles onnan eltávolítani, és további üvegdarabok kiszóródását megakadályozni. Közös használatú helyiségek esetén az üvegtörmelék összegyűjtése a házfelügyelő (takarító) feladata.

5./ A költözködéskor okozott fal, lépcső és egyéb rongálásokat annak kell kijavíttatni, akinek az érdekében a költöztetési tevékenységet végezték.

6./ Kerékpárt, motorkerékpárt a lépcsőházban, előtérben tartani még ideiglenesen is tilos.

5. § . A lépcsőházban felszerelt lépcsőházi világítási automata állandó üzemmódra nem kapcsolható (kivéve a természetes világítás nélküli lépcsőházakat). Üzemzavar esetén a helyreállítást a szövetkezet megrendelése alapján kell végezni.

6. §. 1./ A mosókonyha, szárító (közös helyiségek) igénybevételének módját és idejét a kezelő határozza meg.

2./ A lakásban történő mosást, vagy egyéb tevékenységet úgy kell végezni, hogy az alatta lévő helyiségekben átázás ne keletkezzen.

3./ Az esetleges beázások (lakások egymás közt) gyors elhárítását minden lakónak kötelessége biztosítani. Az akadályoztatás miatti kár a lakót (akadályozót) terheli.

4./ Amennyiben a távollévő lakó lakásában csőtörés vagy egyéb ok miatt jelentős kár keletkezhet, úgy azt a szövetkezet ügyeletére jelezni kell. A jelzést a hibát észlelő lakónak kell megtenni. A tulajdonos felkutatását meg kell kísérelni.

Eredménytelenség esetén a lépcsőházban lakók közül két tulajdonos jelenlétében a lakást fel kell nyitni, a hibát el kell hárítani, az ajtó ideiglenes zárását meg kell oldani. Az esetről jegyzőkönyvet kell felvenni, amit a szövetkezet irodájába el kell juttatni.

7. §. A tűzvédelmi előírások betartása a lakásokban és az épületek összes helyiségben kötelező.

2./ A közös használatú helyiségekben okozott tűz- és egyéb károkért a károkozó lakó teljes anyagi felelősséggel tartozik.

3./ A közös használatú helyiségekben és a liftben dohányozni tilos.

8. §. 1./ A lakóépületet, ezen belül a lakást, a közös használatra szolgáló helyiségeket (mosókonyha, szárító, gyermekkocsi- és kerékpártároló, raktár, pince, kapualj, lépcső, padlás, stb.) továbbá az épület berendezéseit és felszereléseit (fűtő és melegvízszolgáltató, házi szemétgyűjtő, szellőztető berendezés, kaputelefon, központi antenna, személy- és teherfelvonó, elektromos-, gáz-, víz-, csatorna-, távfűtés-, melegvízszolgáltató vezeték stb.) rendeltetésüknek és vonatkozó előírásoknak megfelelően kell használni.

2./ A szemétledobó berendezésbe, WC-lefolyóba, mosogatóba az ejtőcső átmérőjét megközelítő méretű, továbbá dugulást okozó tárgyakat (karton doboz, ruhanemű, bútordarab stb.) tilos bedobni.

3./ A lakó köteles az általa használt pincerekeszt rendszeresen takarítani, lomtalanítani, szükség esetén kimeszelni, és nevét az általa használt pincehelyiség ajtaján maradandóan és olvashatóan feltűntetni.

4./ Pincefolyosóról elektromos áramot a pincerekeszbe bevezetni csak a kezelő engedélye alapján lehet.

5./ Gépkocsi mosás céljából lakóépületből tömlőn keresztül vizet utcára, udvarra kivezetni tilos.

6./ A fentiek igazolt be nem tartása esetén anyagi, jogi felelősség terheli a lakót, kiskorú esetén a törvényes képviselőt.

7./ A felelősség megállapítását és az eljárást bármely lakó kezdeményezheti, a szabálysértési eljárás lefolytatására a Megyei Jogú Város Önkormányzata rendelkezik hatáskörrel és illetékességgel.

9. §. A lakóépületen, a közös használatra szolgáló területek és helyiségek falfelületein cégtábla, hirdetés, plakát, neonberendezés, antenna (televízió, CB stb.) csak a kezelő előzetes hozzájárulásával és ha jogszabály előírja az építésügyi hatóság engedélye alapján helyezhető el.

2./ Ablakra, erkélyre, loggiára, függőfolyosóra élet- és vagyonbiztonsági okból rácsot felszerelni csak a lakó költségére, a kezelő előzetes írásbeli hozzájárása és az építésügyi hatóság engedélye alapján szabad.

A többszintes és középmagas lakóépületekben erkélyt, loggiát, valamint a nyílászáró szerkezeteket (ajtó, ablak) külső felületeit az eredeti színtől eltérően festeni, mázolni stb. nem szabad.

3./ Ablakban, erkélyen, loggián, folyosón, függőfolyosón, valamint lakóépületek környékén csak a városképet nem rontó, és közízlést nem sértő, a rendeltetésszerű használattal összhangban lévő tárgyak, díszek és bútorok helyezhetők el.

4./ Ablakban, erkélyen, loggián, folyosón, függőfolyosón virágot biztonságosan rögzített tartókban kell elhelyezni.

5./ Ruhaneműt loggián, erkélyen kiteríteni csak korlátmagasságig szabad. Ruhanemű nem teríthető ki függőfolyosón.

6./ Motorkerékpárt, segédmotorkerékpárt, kerékpárt és más tárgyakat az épület falához támasztani tilos.
7./ A 6./ pontban megjelölt járműveket, más tárgyakat csak a kezelő által (a tűzrendészeti előírások figyelembe vételével) együttesen kijelölt helyen szabad tárolni.

8./ Járművek mosása, festése, javítása lakóházban, parkban, játszótéren, parkolóban tilos.

9./ A lakók kötelesek a szemetet úgy önteni a tárolóba, hogy annak környékét ne szennyezzék, a tároló mellé került hulladék felszedéséről a lakónak kell gondoskodnia. Konténerben nem elhelyezhető hulladék lerakása tilos, elszállítása a lakó feladata.

10./ A lakóépületben annak állagát veszélyeztető, a szokásos berendezéstől eltérő olyan súlyos tárgyat, amely 1,5 KN/m2 /150 kg/m2-nél nagyobb terhelést jelent a födémre, elhelyezni nem szabad.

11./ Kapualjban, lépcsőházban, padlásfeljáróban, padláson, pincelejáróban, pincében (pincerekeszek kivételével), továbbá függőfolyosón bútorokat és egyéb tárgyakat (gyermekkocsik kivételével) tárolni nem szabad.

12./ Az üzlethelyiségek bérlői, használói árut és göngyöleget csak az általuk használt helyiségben tárolhatnak.

10. §. Lakásban történő építési engedély köteles átalakítás csak a kezelő értesítése mellett, az építésügyi hatóság engedélye alapján végezhető el. Fűtőtestek cseréjét csak a kezelő írásbeli engedélye alapján, annak műszaki tartalma szerint lehet végezni.

11. §. 1./ A közös használatú helyiségekben végzendő munkákról a lakókat tájékoztatni kell.

2./ A lakóépületek tetején (a kezelő által végzendő munkavégzést kivéve) senki nem tartózkodhat.

Jelen házirend megalkotására az alapszabály V. fejezete alapján az Igazgatóságnak van hatásköre.

A házirendet a Bartók Béla Lakásfenntartó Szövetkezet küldöttgyűlése hatályba léptette 2005. május 9-én a [37/2019. (11.05.) sz. igazgatósági határozat módosította], egyúttal elrendelte a szövetkezeti épületek lépcsőházaiban a kifüggesztését, valamint az egyéb ingatlanhasználóknak történő közvetlen kézbesítését.
A házirendben meghatározott kötelezettségek ellenőrzése a szövetkezet elnöke (vagy megbízottja, igazgatósági tagok, küldöttek) és a felügyelő bizottság joga, illetve kötelessége. Szabálytalanság esetén kötelesek az elkövetőt figyelmeztetni a kifogásolt magatartás abbahagyására. 
A házirendbe ütköző szabálytalanság, magatartás észlelése, annak elkövetésének bejelentése esetén a lakásszövetkezet figyelmeztetést, felszólítást akkor bocsát ki, ha az a többségi érdeket sérti, azaz a magatartás a tulajdonostársak legalább 1/10-ét, minimum 2 vagy ennél több tulajdonostársat, lakótársat zavar.

A figyelmeztetés eredménytelensége esetén szabálysértési eljárás indítható, melyre a szövetkezet elnöke, illetve bármelyik tulajdonostárs jogosult.







Bartók Béla Lakásfenntartó Szövetkezet








       Igazgatósága
